Diari Oficial de la Generalitat Valenciana


Sumari del DOGV 9052, del 31-03-2021 (2021/3307)

Extracte de la Resolució de 22 de març de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2021 les ajudes a la valorització dels productes de qualitat agroalimentària diferenciada i per a la promoció dels productes agroalimentaris de proximitat de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9052

Data del DOGV
:   31-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/3307


Data del document
:   22-03-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 22 de març de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2021 les ajudes a la valorització dels productes de qualitat agroalimentària diferenciada i per a la promoció dels productes agroalimentaris de proximitat de la Comunitat Valenciana. [2021/3307]  
  
BDNS (identif.): 554515.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran ser beneficiaris de les ajudes a la valorització dels productes de qualitat agroalimentària diferenciada les universitats, els centres d'investigació i els organismes de transferència tecnològica, tots aquests de naturalesa pública, el principal objectiu de la qual siga realitzar de manera independent investigació fonamental, industrial o desenvolupament experimental.  
Podran ser beneficiaris de les ajudes a la promoció dels productes agroalimentaris de proximitat els municipis, mancomunitats de municipis i entitats locals menors de la Comunitat Valenciana, recollides en la Llei 8/2010, de 23 de juny, de la Generalitat, de règim local de la Comunitat Valenciana.  
  
Segon. Objecte  
L'objecte de les ajudes a la valorització dels productes de qualitat agroalimentària diferenciada és estimular la investigació, desenvolupament i innovació en matèria de qualitat agroalimentària diferenciada.  
L'objecte de les ajudes a la promoció dels productes agroalimentaris de proximitat és fomentar la promoció dels productes agroalimentaris de proximitat de la Comunitat Valenciana realitzada a través de fires i mercats locals.  
  
Tercer. Bases reguladores  
Ordre 21/2018, de 9 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes a la valorització dels productes de qualitat agroalimentària diferenciada, promoció dels productes agroalimentaris de proximitat de la Comunitat Valenciana, i foment dels canals adequats per a garantir la disponibilitat de productes ecològics de proximitat, en l'annex I de la qual s'estableixen les bases reguladores per a la concessió de les ajudes a la valorització dels productes de qualitat agroalimentària i en l'annex II de la qual s'estableixen les bases reguladores per a la concessió de les ajudes per a la promoció dels productes agroalimentaris de proximitat de la Comunitat Valenciana. DOGV número 8344 23.07.2018.  
  
Quart. Quantia  
Import conjunt: quatre-cents cinc mil euros (405.000,00 euros).  
D'aquesta quantitat, es destinaran a les ajudes de valorització de productes de qualitat agroalimentària diferenciada tres-cents cinquanta-cinc mil euros (355.000,00 euros).  
D'aquesta quantitat es destinaran a les ajudes a la promoció de productes agroalimentaris de proximitat de la Comunitat Valenciana cinquanta mil euros (50.000,00 euros).  
En cas que la suma dels pressupostos d'ajuda aprovats de les sol·licituds presentades a una de les línies no cobrisca l'import destinat a aquesta, el pressupost sobrant podrà destinar-se a atendre les sol·licituds de l'altra línia d'ajudes.  
Aquest import podrà ser incrementat segons el que disposa l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019).  
  
Cinqué. Termini de presentació de les sol·licituds  
El termini de presentació de les sol·licituds d'ajudes serà de dos mesos i s'iniciarà l'endemà de la publicació de l'extracte de la resolució de la convocatòria en el Diari Oficial de la Generalitat Valenciana.  
  
  
València, 22 de març de 2021.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà i Herrera.